ᱦᱤᱛᱮᱥᱚᱨ ᱥᱚᱭᱠᱤᱭᱟ

ᱦᱤᱛᱮᱥᱚᱨ ᱥᱚᱭᱠᱤᱭᱟ (ᱤᱝᱨᱟᱹᱡᱤ: Hiteswar Saikia, ᱡᱟᱱᱟᱢ:᱑᱙᱓᱔ - ᱜᱩᱨ:᱑᱙᱙᱖) ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱ ᱢ᱾ᱫᱴᱮᱱ ᱨᱟᱡᱟᱨᱤ ᱦᱚᱲᱮ ᱛᱟᱦᱮᱸᱠᱟᱱᱟ, ᱚᱱᱟ ᱥᱟᱶᱛᱮ ᱵᱟᱨ ᱫᱷᱟᱣ ᱟᱥᱟᱢ ᱯᱚᱱᱚᱛ ᱨᱮᱱ ᱢᱟᱨᱮ ᱢᱩᱠᱷᱭᱟᱹ ᱢᱚᱱᱛᱨᱤ ᱦᱚᱸᱭ ᱛᱟᱦᱮᱸᱠᱟᱱᱟ᱾ ᱩᱱᱤ ᱫᱚ ᱟᱨᱦᱚᱸ ᱢᱤᱡᱚᱨᱟᱢ ᱨᱮᱱ ᱯᱚᱱᱚᱛ ᱜᱚᱢᱠᱮ ᱞᱮᱠᱟ ᱛᱮ ᱦᱳᱸ ᱠᱚ ᱵᱟᱦᱟᱞ ᱞᱮᱫᱮᱭᱟ᱾ ᱩᱱᱤ ᱰᱚ ᱥᱚᱭᱭᱚᱫᱽ ᱴᱟᱭᱢᱩᱨ ᱟᱱᱣᱟᱨᱟ ᱟᱨ ᱠᱮᱥᱚᱵᱽ ᱪᱚᱱᱫᱽᱨᱚ ᱜᱚᱜᱚᱭ ᱟᱜ ᱢᱚᱱᱛᱨᱤ ᱥᱚᱵᱷᱟ ᱨᱮᱱ ᱢᱚᱱᱛᱨᱤ ᱦᱚᱸᱭ ᱛᱟᱸᱦᱮᱸᱠᱟᱱᱟ᱾

ᱡᱟᱱᱟᱢ ᱟᱨ ᱵᱚᱸᱥ ᱵᱩᱫᱟᱹ
᱑᱙᱓᱔ ᱥᱮᱨᱢᱟ ᱨᱮᱭᱟᱜ ᱓ ᱚᱠᱴᱚᱵᱚᱨ ᱢᱟᱹᱦᱤᱛ ᱦᱤᱞᱚᱜ ᱨᱮ ᱥᱤᱵᱽ ᱥᱟᱜᱚᱨ ᱦᱚᱱᱚᱛ ᱨᱮᱭᱟᱜ ᱥᱟᱯᱮᱠᱷᱟᱴᱤ ᱥᱩᱨ ᱨᱮᱭᱟᱜ ᱢᱤᱫᱴᱮᱱ ᱪᱟ ᱵᱟᱜᱟᱱ ᱨᱮ ᱦᱤᱛᱮᱥᱚᱨ ᱥᱚᱭᱠᱤᱭᱟ ᱣᱟᱜ ᱡᱟᱱᱟᱢ ᱫᱚ ᱦᱚᱭ ᱞᱮᱱᱟ| ᱩᱱᱤ ᱨᱮᱱ ᱟᱯᱟᱛ ᱛᱮᱫ ᱟᱜ ᱧᱩᱛᱩᱢ ᱫᱚ ᱛᱟᱦᱮᱸᱠᱟᱱᱟ ᱦᱚᱞᱫᱷᱚᱨ ᱥᱚᱭᱠᱤᱭᱟ ᱟᱨ ᱮᱝᱜᱟᱛ ᱛᱮᱫ ᱟᱜ ᱧᱩᱛᱩᱢ ᱫᱚ ᱠᱷᱚᱨᱜᱮᱥᱚ᱐ᱨᱤ ᱥᱚᱭᱠᱤᱭᱟ ᱛᱟᱦᱮᱸᱠᱟᱱᱟ| ᱩᱱᱠᱩ ᱫᱚ ᱛᱩᱨᱩᱭ ᱵᱚᱭᱦᱟ - ᱢᱤᱥᱨᱟ ᱠᱚ ᱛᱟᱦᱮᱸᱠᱟᱱᱟ| ᱩᱱᱠᱚ ᱫᱚ ᱟᱦᱚᱢ ᱜᱟᱛᱟᱠ ᱨᱮᱱ ᱦᱚᱲ ᱠᱚ ᱛᱟᱦᱮᱸᱠᱟᱱᱟ| ᱟᱯᱟᱛ ᱦᱚᱞᱫᱷᱚᱨ ᱥᱚᱭᱠᱤᱭᱟ ᱫᱚ ᱵᱚᱜᱽᱵᱚᱜᱟ ᱪᱟ ᱵᱟᱜᱟᱱ ᱨᱮᱭᱟᱜ ᱢᱟᱨᱟᱝ ᱚᱯᱷᱤᱥ ᱨᱮ ᱜᱚᱜᱨᱚᱭᱤᱡ ᱞᱮᱠᱟ ᱛᱮᱭᱮ ᱠᱟᱹᱢᱤ ᱠᱟᱱ ᱛᱟᱦᱮᱸᱠᱟᱱᱟ|
ᱥᱮᱪᱮᱫ
᱑᱙᱔᱕ ᱥᱮᱨᱢᱟ ᱨᱮ ᱦᱤᱛᱮᱥᱚᱨ ᱥᱚᱭᱠᱤᱭᱟ ᱫᱚ ᱜᱮᱞ ᱥᱮᱨᱢᱟ ᱩᱢᱮᱨ ᱨᱮ ᱜᱮ ᱮᱛᱚᱦᱚᱵ ᱫᱷᱟᱯ ᱨᱮᱭᱟᱜ ᱚᱞᱚᱜ ᱯᱟᱲᱦᱟᱣᱯᱜ ᱫᱚᱭ ᱪᱟᱵᱟ ᱠᱮᱫᱟ| ᱤᱱᱟᱹ ᱛᱟᱭᱚᱢ ᱱᱟᱡᱤᱨᱟ ᱪᱮᱛᱟᱱ ᱵᱤᱨᱫᱟᱹᱜᱟᱲ ᱨᱮᱭᱮ ᱱᱵᱷᱩᱨᱛᱤ ᱞᱮᱱᱟ| ᱑᱙᱕᱓ ᱥᱮᱨᱢᱟ ᱨᱮ ᱩᱱᱤ ᱫᱚ ᱱᱟᱡᱤᱨᱟ ᱦᱟᱭ ᱥᱠᱩᱞ ᱠᱷᱚᱱ ᱢᱮᱴᱨᱤᱠ ᱵᱤᱱᱤᱰᱮ ᱯᱟᱥ ᱞᱮᱫᱟ| ᱑᱙᱕᱕ ᱥᱮᱨᱢᱟ ᱨᱮ ᱩᱱᱤ ᱫᱚ ᱠᱚᱴᱚᱱ ᱠᱚᱞᱮᱡᱽ ᱠᱷᱚᱱ ᱫᱚᱥᱟᱨ ᱵᱷᱟᱜᱽ ᱛᱮ ᱟᱭᱹ ᱮᱹ ᱯᱟᱥ ᱞᱮᱫᱟ| ᱤᱱᱟᱹ ᱛᱟᱭᱱᱚᱢ ᱫᱚ ᱥᱤᱞᱚᱝ ᱨᱮᱱᱟᱜ ᱥᱮᱭᱱᱴ ᱮᱰᱢᱟᱱᱰᱥ ᱠᱚᱞᱮᱡᱽ ᱨᱮᱭᱮ ᱵᱷᱩᱨᱛᱤᱭᱮᱱᱟ| ᱚᱱᱰᱮ ᱠᱷᱚᱱ ᱑᱙᱕᱗ ᱥᱮᱨᱢᱟ ᱨᱮ ᱵᱤᱹᱮᱥᱹᱥᱤᱹ ᱰᱤᱜᱽᱨᱤᱭᱮ ᱦᱟᱢᱮᱴ ᱞᱮᱫᱟ| ᱤᱱᱟᱹ ᱛᱟᱭᱱᱚᱢ ᱑᱙᱕᱘ ᱥᱮᱨᱢᱟ ᱨᱮ ᱞᱟᱠᱷᱱᱟᱣ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱨᱮ ᱱᱟᱜᱟᱢ ᱥᱟᱛᱟᱢ ᱨᱮ ᱮᱢᱹᱮᱹ ᱨᱮᱭᱮ ᱵᱷᱩᱨᱛᱤ ᱞᱮᱱᱟ| ᱑᱙᱖᱐ ᱥᱮᱨᱢᱟ ᱨᱮ ᱮᱢᱹ ᱮᱹ ᱰᱤᱜᱽᱨᱤ ᱫᱚᱭ ᱯᱩᱨᱟᱹᱣ ᱞᱮᱫᱟ|
ᱠᱟᱹᱢᱤ ᱡᱤᱭᱚᱱ
ᱢᱮᱹᱮᱹ ᱰᱤᱜᱽᱨᱤ ᱦᱟᱢᱮᱴ ᱛᱟᱭᱱᱚᱢ, ᱑᱙᱖᱐ ᱥᱮᱨᱢᱟ ᱨᱮᱭᱟᱜ ᱙ ᱚᱠᱴᱚᱵᱚᱨ ᱢᱟᱹᱦᱤᱛ ᱨᱮ ᱦᱤᱛᱮᱥᱚᱨ ᱥᱚᱭᱠᱤᱭᱟ ᱱᱟᱡᱤᱨᱟ ᱦᱟᱭᱟᱨ ᱥᱮᱠᱮᱱᱰᱟᱨᱤ ᱵᱟᱦᱩᱢᱩᱠᱷᱤ ᱵᱤᱨᱫᱟᱹᱜᱟᱲ ᱨᱮ ᱱᱟᱜᱟᱢ ᱥᱟᱛᱷᱟᱢ ᱨᱮᱱ ᱢᱟᱪᱮᱛ ᱞᱮᱠᱟ ᱛᱮ ᱠᱚ ᱵᱟᱦᱟᱞᱤ ᱠᱮᱫᱮᱭᱟ| ᱱᱟᱡᱤᱨᱟ ᱮᱥᱚᱥᱤᱭᱮᱰ ᱠᱞᱟᱵᱽ ᱟᱨ ᱱᱟᱡᱤᱨᱟ ᱱᱟᱴᱚᱠ ᱥᱚᱢᱤᱛᱤ ᱥᱟᱶᱛᱮ ᱩᱱᱤ ᱫᱚ ᱥᱮᱞᱮᱫ-ᱮ ᱛᱟᱦᱮᱸᱠᱟᱱᱟ| ᱩᱱᱤ ᱰᱚ ᱵᱚᱨᱛᱚᱞᱟ ᱪᱮᱛᱟᱱ ᱤᱝᱨᱟᱹᱡᱤ ᱵᱤᱨᱫᱟᱹᱜᱟᱲ ᱨᱮ ᱥᱩᱛᱨᱮᱛ ᱦᱩᱫᱟᱹ ᱨᱮ ᱦᱚᱸᱭ ᱛᱟᱦᱮᱸᱠᱟᱱᱟ| ᱱᱟᱡᱤᱨᱟ ᱨᱮ ᱢᱟᱨᱟᱝ ᱵᱤᱨᱫᱟᱹᱜᱟᱲ ᱵᱟᱵᱟᱱᱫᱷᱟᱣ ᱨᱮ ᱦᱚᱸ ᱢᱟᱨᱟᱝ ᱮᱱᱮᱢ ᱛᱟᱦᱮᱸᱠᱟᱱ ᱛᱟᱭᱟ|  ᱱᱤᱭᱟᱹ ᱵᱮᱜᱟᱨ ᱦᱚᱸ ᱩᱱᱤ ᱫᱚ ᱱᱟᱥᱮ ᱠᱚᱢ ᱫᱤᱱ ᱞᱟᱹᱜᱤᱫ ᱜᱚᱲᱜᱟᱶ ᱢᱟᱨᱟᱝ ᱵᱤᱨᱫᱟᱹᱜᱟᱲ ᱨᱮᱱ ᱯᱨᱤᱱᱥᱤᱯᱟᱞ ᱞᱮᱠᱟ ᱛᱮ ᱦᱚᱸ ᱫᱟᱹᱭᱤᱠ ᱵᱦᱟᱨᱮ ᱜᱚᱜ ᱞᱮᱫᱟ|
ᱨᱟᱡᱟᱨᱤ
᱑᱙᱖᱔ ᱥᱮᱨᱢᱟ ᱑᱕ ᱟᱜᱚᱥᱴᱚ ᱢᱟᱹᱦᱤᱛ ᱨᱮ ᱦᱤᱛᱮᱥᱚᱨ ᱥᱚᱭᱠᱤᱭᱟ ᱫᱚ ᱠᱚᱝᱜᱽᱨᱮᱥ ᱫᱚᱞ ᱨᱮᱭᱮ ᱵᱚᱞᱚ ᱞᱮᱱᱟ| ᱯᱟᱹᱦᱤᱞ ᱨᱮ, ᱩᱱᱤ ᱰᱚ ᱥᱤᱵᱽ ᱥᱟᱜᱚᱨ ᱦᱚᱱᱚᱛ ᱨᱮᱱ ᱡᱩᱣᱟᱹᱱ ᱠᱚᱝᱜᱽᱨᱮᱥ ᱨᱮᱱ ᱥᱩᱛᱨᱮᱛ ᱞᱮᱠᱟᱛᱮ ᱫᱟᱹᱭᱤᱠ ᱵᱷᱟᱨᱮ ᱦᱟᱛᱟᱣ ᱞᱮᱫᱟ| ᱟᱨ ᱤᱱᱟᱹ ᱛᱟᱭᱱᱚᱢ ᱫᱚ ᱟᱥᱟᱢ ᱠᱚᱝᱜᱽᱨᱮᱥ ᱠᱚᱢᱤᱴᱤ ᱨᱮ ᱫᱟᱭᱤᱠ ᱵᱦᱟᱨᱮ ᱜᱚᱜ ᱞᱮᱫᱟ| 

ᱥᱟᱨᱮᱡ ᱟᱜ ᱫᱚ ᱚᱞ ᱜᱚᱲᱚᱣᱟᱹᱧ ᱯᱮᱹᱹᱹᱹᱹᱹᱹᱹᱹᱹ
ᱥᱟᱹᱠᱷᱭᱟᱹᱛ

ᱛᱷᱚᱠ: ᱨᱟᱡᱟᱨᱤ